கேள்வி: வால்டோர் - வரலாறு பற்றி தகவல் சொல்.
பதில்: 19-ஆம் நூற்றாண்டின் நடுப்பகுதியில், டோனாடியூ ''(Donnadieu)'' என்ற பிரெஞ்சுக்காரர் இப்போது இருக்கும் வால்டோருக்கு வந்து, ஒரு கரும்புத் தோட்டத்தை நிறுவினார். பின்னர் மற்றும் ஒரு பிரெஞ்சுக்காரர் லியோபோல்ட் சாசெரியா ''(Léopold Chasseriau)'' என்பவரும் அவருடன் இணைந்து கொண்டார். இருவரும் இணைந்து நிர்வாகம் செய்து வந்தனர். இருப்பினும் 1843-ஆம் ஆண்டு டோனடியூ, கடல் கொள்ளையர்களால் கொலை செய்யப் பட்டார். அதன் பின்னர் அவர்களின் பிள்ளைகள் அந்தத் தோட்டத்தைக் கவனித்துக் கொண்டார்கள்.
கேள்வி: வால்டோர் - வால்டோர் தோட்டத்தின் வளர்ச்சி பற்றி தகவல் சொல்.
பதில்: 1852-ஆம் ஆண்டில், கீ லை உவாட் ''(Kee Lye Huat)'' எனும் ஒரு சீன இனத்தவர், இப்போது செபராங் பெராய் என்று அழைக்கப்படும் வெல்லஸ்லி மாநிலத்திற்கு வந்தார். சாதாரணத் தொழிலாளியாகத் தன் வாழ்க்கையைத் தொடங்கினார். படிப்படியாக முன்னேறி ஒரு சர்க்கரை ஆலையை உருவாக்கினார். பின்னர் வால்டோர் கரும்பு தோட்டத்தின் உரிமையாளர் ஆனார். இவர் தான் வால்டோர் நகரத்தை உருவாக்கியவர் என்று இப்போது அறியப் படுகிறார்.
கேள்வி: வால்டோர் - கிராமப் பகுதிகள் குறித்து விரிவாக சொல்லுங்கள்.
பதில்: வால்டோர் நகர்ப் பகுதியில் சில கிராமங்கள் உள்ளன. அவற்றுள் வால்டோர் கிராமம் இந்த நகரத்திற்கு மிக முக்கியமான இடமாகும். இங்குள்ள கிராமங்கள்: * ஜாலான் ஸ்டேசன் கிராமம் ''(Kampung Jalan Stesen)'' * தித்தி ஈத்தாம் கிராமம் ''(Kampung Titi Hitam)'' * மஸ்ஜித் பாரு கிராமம் ''(Kampung Masjid Baru)'' * ஜாவி, சுங்கை பாக்காப் கிராமம் ''(Kampung Jawi, Sungai Bakap)'' * லீமா கொங்சி கிராமம் ''(Kampung Lima Kongsi)'' * வால்டர் கிராமம் ''(Kampung Valdor)''
கேள்வி: வால்டோர் - வால்டோர் தோட்டத் தமிழ்ப்பள்ளி பற்றி நீங்கள் என்ன அறிந்துள்ளீர்கள்?
பதில்: வால்டோர் பகுதியில் ஒரு தமிழ்ப்பள்ளி உள்ளது. அதன் பெயர் வால்டோர் தமிழ்ப்பள்ளி. 189 மாணவர்கள் பயில்கிறார்கள். 17 ஆசிரியர்கள் பணிபுரிகிறார்கள். {| class="wikitable sortable" !பள்ளிஎண் !இடம் !பள்ளியின்பெயர்மலாய் !பள்ளியின்பெயர்தமிழ் !அஞ்சல் குறியீடு !வட்டாரம் !மாணவர்கள் !ஆசிரியர்கள் |- |PBD4032 |சுங்கை பாக்காப் |SJK(T) Ladang Valdor |வால்டோர் தோட்டத் தமிழ்ப்பள்ளி |14200 |சுங்கை பாக்காப் |189 |17 |}